Document ID: 32004R1389

32004R1389
L 255/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1389/2004 НА КОМИСИЯТА
от 30 юли 2004 година
за изменение по отношение на производствения потенциал на Регламент (ЕО) № 1227/2000 за определяне на подробни правила за прилагането на Регламент (ЕО) № 1493/1999 на Съвета относно общата организация на пазара на вино
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 80, буква б) от него,
като има предвид, че:
(1)
Регламент (ЕО) № 1227/2000 на Комисията (2) отлага за 31 юли 2004 г. ограничението във времето, заложено в член 2, параграф 3, първа алинея от Регламент (ЕО) № 1493/1999, за дерогация от член 2, параграф 2. С цел да се разрешат последните практически трудности, това ограничение във времето трябва отново да бъде удължено. Прилагането на различните разпоредби по отношение на отпускането на дерогация налага сериозно и сложно административно бреме, особено що се отнася до проверките и наказанията. В интерес на стабилната администрация въпросната дата трябва следователно да бъде отложена окончателно до 31 юли 2005 г.
(2)
Регламент (ЕО) № 1227/2000 следва съответно да бъде изменен.
(3)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 1а от Регламент (ЕО) № 1227/2000 се заменя със следното:
„1а. Крайният срок, предвиден в член 2, параграф 3 от Регламент (ЕО) № 1493/1999, се отлага до 31 юли 2005 г.“
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 август 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юли 2004 година.

Labels: 7
15
6